b'\n_START_ARTICLE_\nTiima\n_START_PARAGRAPH_\nTiima ry on vuonna 1966 perustettu Oulun yliopiston historianopiskelijoiden ainej\xc3\xa4rjest\xc3\xb6. P\xc3\xa4\xc3\xa4aineina t\xc3\xa4ll\xc3\xa4 hetkell\xc3\xa4 ovat historia sek\xc3\xa4 aate- ja oppihistoria. Aiemmin p\xc3\xa4\xc3\xa4aineittein joukossa oli my\xc3\xb6s Suomen ja Skandinavian historia. Opiskelijoita aloittaa yhteens\xc3\xa4 36._NEWLINE_Toiminnassaan Tiima keskittyy j\xc3\xa4senpalveluiden tuottamiseen ja opiskelijaj\xc3\xa4seniens\xc3\xa4 edunvalvontaan. J\xc3\xa4senpalveluihin kuuluu esimerkiksi yhteisen kiltahuoneen yll\xc3\xa4pit\xc3\xb6, kahvi- ja toimistotarvikkeiden hankinta, erilaisten tapahtumien j\xc3\xa4rjest\xc3\xa4minen ja neuvonta niin opiskeluun kuin ty\xc3\xb6el\xc3\xa4m\xc3\xa4\xc3\xa4nkin liittyviss\xc3\xa4 kysymyksiss\xc3\xa4._NEWLINE_Vuonna 2018 Humanistisen tiedekunnan muuton aikana my\xc3\xb6s Tiima ry muutti Oulun yliopiston etel\xc3\xa4p\xc3\xa4\xc3\xa4h\xc3\xa4n. T\xc3\xa4ss\xc3\xa4 yhteydess\xc3\xa4 vanha kiltahuone HU365 menetettiin, mutta tilalle saatiin yhteiskiltahuone Kultu, Meteli ja Timppa ry:iden kanssa. Uusi tila on huone HUM110.'